EkBass/fiwiki-20250220-pages-articles huggingface dataset:
Rytky (järvi)

Rytky on järvi Kuopiossa Pohjois-Savon maakunnassa. Sen pinta-ala on 1,6 neliökilometriä. Etäisyys Kuopion keskustasta on 13 kilometriä länsilounaaseen. Rytkyn kylä sijaitsee järven länsipuolella.Rytky. Järviwiki. Viitattu 23.8.2021. == Maantiede == Rytkyn ulottuvuudet ovat järven pinta- alaan nähden suuret, sillä järven kaakkoisesta pääaltaasta suuntaa luoteeseen salmeksi kaventuva pitkä vesialue, joka koukkaa edelleen koilliseen, jossa se levenee Koukelonpohja-nimiseksi vesialueeksi. Reitti Koukelonpohjan itärannalta järven eteläosan Levälahden pohjukkaan on noin 4,7 kilometriä. Rytkyn syvin kohta, 22 metriä, sijaitsee järven kaakkoisrannan tuntumassa. Salmimainen osuus on syvimmillään 7 metriä. Yli kymmenesosa järvestä on vähintään 15 metriä syvä. Vesitilavuus on 11 341 000 kuutiometriä. Rytkyn keskivaiheilla sijaitsee kaksi parinkymmenen aarin laajuista mökitettyä saarta. Järven etelärannat ovat laajalti maatalouskäytössä. Salmimaisen osuuden metsäiset rannat kohoavat ylängöksi. Korkein on länsirannan Oinosenmäki, jonka huippu on noin sata metriä järven pintaa korkeammalla. Rytky lähtee alavirtaan järven itäisimmästä kolkasta Koskenniskan kohdalta. Luusuan tuntumassa on leirikeskus ja peltomaata. Puolisentoista kilometriä Rytkyltä länteen sijaitsee Rääpys-Rytky. Rytky (04.283.1.008) kuuluu Kaislasen valuma-alueeseen (04.283), joka on kolmannen jakovaiheen vesistö Vuoksen päävesistössä (04). Toinen jakovaihe on Kallaveden yläosan alue (04.28) ja ensimmäinen on Haukiveden–Kallaveden alue (04.2). Kaislasen alueeseen kuuluu kahdeksan vähintään hehtaarin laajuista vakavettä, joista Rytky on ainoa yli neliökilometrin laajuinen. Toiseksi laajin on Kaislanen, noin 40 hehtaaria. Muut kuusi järveä ovat alle kymmenen hehtaarin laajuisia.Kaislasen valuma-alue (04.283). Järviwiki. Viitattu 23.8.2021. == Lähteet == Luokka:Kuopion järvet Luokka:Haukiveden–Kallaveden alue
Lisa Risby

Lisa Risby (s. 1993) on ruotsalainen suunnistaja. Hän edustaa seuratasolla OK Kårea.https://www.svenskorientering.se/Grenar/Orientering/Landslaget/faktaelitlopare/LisaRisby Doksyn MM-kilpailuissa 2021 Risby voitti Ruotsin viestijoukkueessa maailmanmestaruuden. Henkilökohtaisissa kilpailuissa hän sijoittui pitkällä matkalla neljänneksi ja keskimatkalla kuudenneksi. EM-kilpailuissa Risbyn paras saavutus on 23. sija pitkällä matkalla Tessinissä vuonna 2018. Juniorien MM-kilpailuissa Risby saavutti maailmanmestaruuden pitkällä matkalla ja hopeaa keskimatkalla. http://runners.worldofo.com/lisarisby.html Suunnistuksen maailmancupissa Risbyn paras saavutus on yhdeksäs sija keskimatkan kilpailusta vuonna 2017. Ruotsin mestaruuskilpailussa hän on saavuttanut kaksi hopeaa ja kaksi pronssia. == Lähteet == Luokka:Ruotsalaiset suunnistajat Luokka:Vuonna 1993 syntyneet Luokka:Elävät henkilöt
Rääpys-Rytky

Rääpys-Rytky on järvi Kuopiossa Pohjois-Savon maakunnassa. Sen pinta-ala on 83 hehtaaria. Etäisyys Kuopion keskustasta on 17 kilometriä länsilounaaseen.Rääpys-Rytky. Järviwiki. Viitattu 23.8.2021. == Maantiede == Rääpys-Rytkyn pituus etelästä pohjoiseen on kolmisen kilometriä. Järvi koostuu melko syvästä eteläisestä altaasta ja matalasta pohjoisesta altaasta. Syvin kohta, 23 metriä, sijaitsee lounaisrannan tuntumassa. Pohjoisosa on enimmäkseen alle kuusi metriä syvä. Rääpys-Rytkyn pohjoisosassa sijaitsee nimetön puolen hehtaarin laajuinen saari. Vesitilavuus on 4 313 000 kuutiometriä. Rääpys-Rytkyn rannoilla on peltotilkkuja, eteläinen ranta on osin melko jyrkkä. Kaakkoisen rannan Repomäki on ylänköä, joka kohoaa noin 60 metriä järven pintaa korkeammalle. Rääpys-Rytkyn kanssa samaan kolmannen jakovaiheen valuma-alueeseen kuuluvat Soukka-Rytky (147,7 metriä mpy) ja Rainta-Rytky (146,8 metriä mpy).Suovunjärven valuma-alue (04.284). Järviwiki. Viitattu 23.8.2021. Ne sijaitsevat kaakkois–luoteissuuntaisessa linjassa siten, että Soukka-Rytky on eteläisin ja Rääpys-Rytky pohjoisin. Vesi virtaa Soukka-Rytkystä Rainta-Rytkyn kautta Rääpys-Rytkyyn. Rääpys-Rytkyn luoteisrannalta lähtee Pulkinjoki luoteeseen Iso Salinjärveen (128,4 metriä mpy). Puolisentoista kilometriä Rääpys-Rytkyltä itään sijaitsee Rytky. Rääpys- Rytky (04.284.1.029) kuuluu Suovunjärven valuma-alueeseen (04.284), joka on kolmannen jakovaiheen vesistö Vuoksen päävesistössä (04). Toinen jakovaihe on Kallaveden yläosan alue (04.28) ja ensimmäinen on Haukiveden–Kallaveden alue (04.2). Suovunjärven alueeseen kuuluu 47 vähintään hehtaarin laajuista vakavettä, joista laajimmat ovat Naarajärvi, Suuri-Palonen-Pieni-Palonen, Iso Salinjärvi ja Rääpys-Rytky. Alueen järvistä seitsemäntoista on yli kymmenen hehtaarin laajuisia. == Lähteet == Luokka:Karttulan järvet Luokka:Kuopion järvet Luokka:Haukiveden–Kallaveden alue
Kellohärkki

Kellohärkki (Cerastium nigrescens) on härkkeihin kuuluva kohokkikasvilaji. Aiemmin se on yleensä yhdistetty samaan lajiin jäämerenhärkin (Cerastium arcticum) kanssa, mutta päätetty käsitellä eri lajina vuonna 2000.Brysting, A. & Elven, R. 2000: The Cerastium alpinum – C. arcticum Complex (Caryophyllaceae): Numerical Analyses of Morphological Variation and a Taxonomic Revision of C. arcticum Lange s.l. Taxon vol. 49, no. 2, pp. 189–216. Tätä ennen Suomessa kellohärkin (aik. napahärkki) tieteellisenä nimenä on ollut Cerastium arcticum. Kellohärkki esiintyy Pohjoismaissa ja Isossa-Britanniassa. Lajin tyyppirotu kasvaa vain Shetlandinsaarilla. Toinen muunnos napakellohärkki eli napahärkki (var. laxum (Lindblom) Brysting & Elven) kasvaa Islannissa, Färsaarilla, Norjassa, Ruotsissa ja Suomessa. Pohjoismaissa napakellohärkki on melko harvinainen ja levinneisyydeltään pohjoinen tunturikasvi. Suomessa muunnosta esiintyy vain pienellä alueella Luoteis-Lapissa, Enontekiön Kilpisjärven tuntureilla.Marhold, K. (2011): Caryophyllaceae. – In: Euro+Med Plantbase – the information resource for Euro- Mediterranean plant diversity: Cerastium nigrescens Kasviatlas 2020: Kellohärkki (Cerastium nigrescens) Suomessa. == Lähteet == == Aiheesta muualla == * Suomen Lajitietokeskus: Kellohärkki – Cerastium nigrescens Luokka:Härkit
Grand-Champ

Grand-Champ () on kunta läntisessä Ranskassa Morbihanin departementissa Bretagnen alueella. Se sijaitsee noin 15 kilometriä Vannesin kaupungista luoteeseen. Kunnan alueella on yksityisomistuksessa oleva linna Château de Penhouët. Linnan omisti vuosina 1967–2000 saksalainen muotisuunnittelija Karl Lagerfeld. Linnassa vieraili hänen luonaan Englannin kuningataräiti kesäkuussa 1990. ==Lähteet== ==Aiheesta muualla== Luokka:Morbihanin kunnat
Alvarihärkki

Alvarihärkki (Cerastium pumilum) on härkkeihin kuuluva yksivuotinen kohokkikasvilaji. Se on 3–20 senttimetriä korkeaksi kasvava pieni ruoho, joka on nystykarvainen, tummanvihreä, usein punasävyinen. Kukintona on viuhko, jossa on 3–18 kukkaa, terälehdet ovat valkoiset, vain hieman verholehtiä pidempiä. Hedelmänä on kota, joka on kooltaan kuudesta kahdeksaan millimetriä. Alvarihärkkiä esiintyy alkuperäisenä Euroopassa ja lähialueilla, Välimeren ja Mustanmeren ympärillä.Marhold, K. (2011): Caryophyllaceae. – In: Euro+Med Plantbase – the information resource for Euro-Mediterranean plant diversity: Cerastium pumilum Pohjoismaissa lajia esiintyy Etelä-Ruotsissa ja Tanskassa, yleisimmin Ruotsin Gotlannissa ja Öölannissa. Alvarihärkki kasvaa alvarisoraikoilla ja kalkkikallioilla. == Lähteet == == Aiheesta muualla == * United States Department of Agriculture (USDA): Cerastium pumilum Luokka:Härkit
Lewin Brzeski (kunta)

Lewin Brzeski on kaupungin sisältävä maalaiskunta Brzegin piirikunnassa Opolen voivodikunnassa Puolassa. Sen väkiluku oli vuoden 2020 lopussa 12 844\. Kunnan hallintokeskus on Lewin Brzeskin kaupunki. Lewin Brzeskin kunta jakautuu Lewin Brzeskin kaupunkiin sekä seuraaviin 20 kylään: Borkowice, Buszyce, Błażejowice, Chróścina, Golczowice, Jasiona, Kantorowice, Leśniczówka, Łosiów, Mikolin, Nowa Wieś Mała, Oldrzyszowice, Przecza, Ptakowice, Różyna, Sarny Małe, Strzelniki, Stroszowice, Skorogoszcz, Wronów. Sen pinta-ala on noin 160 neliökilometriä. Tärkeimmät kunnan aluetta halkovat liikenneyhteydet ovat valtatie 94, voivodikunnan tiet 462, 459 ja 458, A4-moottoritie sekä Bytomista Wrocławiin kulkeva rautatielinja 132. Lewin Brzeskin naapurikunnat ovat Dąbrowa, Niemodlin, Olszanka, Popielów ja Skarbimierz. Sen pinta-alasta 77,3 prosenttia on maatalousmaata ja noin yhdeksän prosenttia metsää. Lewin Brzeskin kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 13 707. Vuoden 2020 joulukuussa 50,9 prosenttia Lewin Brzeskin kunnan asukkaista oli naisia ja 49,1 prosenttia miehiä. Alle 18-vuotiaat muodostivat kunnan väestöstä 16,9 prosenttia, työikäiset 62,1 prosenttia ja eläkeikäiset 21,1 prosenttia. Väestön keski-ikä oli 41,5 vuotta. Vuonna 2020 kunnan työttömyysaste oli 8,8 prosenttia. == Lähteet == == Aiheesta muualla == * Luokka:Opolen voivodikunnan kunnat
Mällin tila

Mällin tila (joskus myös Melli) on Lohjan Nummella Remalan kylässä sijaitseva maatila, joka on ollut saman suvun omistuksessa yhtenäisesti vuodesta 1708. Tilan nykyinen puinen, punainen päärakennus on rakennettu 1800-luvun alussa. Kokonaispinta-ala tilalla oli vuonna 2020 71 hehtaaria, josta peltoa on 18 hehtaaria. Tilan ensimmäisenä omistaja mainitaan Paavali Jussinpoika vuonna 1540. Remalan kylä ja Mällin talo ovat Museoviraston kulttuuriperintökohteita. == Rakennukset == Mällin tilan puinen päärakennus on rakennettu 1800-luvun alussa ja edustaa talonpoikaistyyliä. Rakennuksessa on yhteensä 6 huonetta, joista yksi on ullakkokerroksessa. Pihamaalle johtaa suurten tammien puukuja. Tilalla on myös vuonna 1906 rakennettu navetta noin 20 lehmälle, 1922 rakennettu talli, sekä 1936 valmistunut talousrakennus. Viljankuivaamo on vuodelta 1937. Pihapiirissä on myös toinen, nuorempi, vuonna 1927 rakennettu asuinrakennus. == Omistajat == Mällin tilan omistajat tunnetaan vuodesta 1540 asti. Tila on ollut Heleniuksen suvun omistuksessa vuodesta 1708 asti. Tilan omistajiin kuului muun muassa viihdetaiteilija Reino Helismaan setä Kaarlo Fredrik Helenius. K. F. Helenius on myös näyttelijä Esa Saarion isoisä. Tilan on vuodesta 2020 omistanut A.P.J. Heleniuksen kuolinpesä. Mällin tilan omistajat Nimi Edellisen: Omistajana Syntynyt Kuollut Paavali Jussinpoika 1540 Juho Laurinpoika (Kallenpoika) 1553-1560 Pietari Juhonpoika Poika 1561-1595 Martti Pietarinpoika Poika 1696-1624 Erkki Martinpoika Melli Poika 1625-1633 Tuomas Erkinpoika Poika 1634-1646 Heikki Tuomaanpoika Poika 1647-1656 Mårten Henricsson 1657-1708 Nils Henricsson 1708-1741 1683 1752 Johan Nilsson Poika 1742- 1723 1794 Eric Johansson Poika 1759 1822 Johan Carlsson Salin Vävy -1863 1792 1865 Carl Gustaf Helenius Vävy 1863-1889 1830 1893 Kaarlo Fredrik Helenius Poika 1889-1927 1865 1953 Paul Jalmari Helenius Poika 1927-1968 1927 1982 Ari Pauli Jalmari Helenius Poika 1968-2020 1932 2020 Ari Pauli Jalmari Heleniuksen kuolinpesä Perikunta 2020- == Lähteet == Luokka:Nummen rakennukset ja rakennelmat (Lohja) Luokka:Suomen 1800-luvulla rakennetut rakennukset ja rakennelmat
Let's Go (Pony)

Let's Go (Pony) on yhdysvaltalaisen The Routers -yhtyeen vuonna 1962 levyttämä kappale, jonka sävelsivät Lanny ja Robert Duncan. Se nousi Billboard Hot 100 -listan 19. sijalle. Kappale on tullut tunnetuksi taputusrytmistään, joka on hyvin suosittu urheilukannatuslauluissa muun muassa jalkapallossa: \drums { \set Score.tempoHideNote = ##t \tempo 4 = 140 \clef "percussion" \stopStaff \override Staff.StaffSymbol #'line-count = #1 \startStaff {hc4 hc4-> hc8-> hc8 hc4-> hc8-> hc8 hc8 hc4-> hc8-\markup { "Let's" } hc4->-\markup { "Go" }} } \header { piece = "Let's Go (Pony) -taputusrytmi" } ==Lähteet== Luokka:Yhdysvaltalaiset musiikkikappaleet
Tuhat Kuolemaa Sekunnissa

Tuhat kuolemaa sekunnissa oli suomalainen neofolk-yhtye. Sen jäsenet olivat Antti Paavilainen sekä sittemmin Pyhä Kuolema -yhtyeessä soittanut Mikko Pöyhönen. Yhtyeen ainoaksi julkaisuksi jäi vuonna 2007 Anima Arcticalla julkaistu nimikkoalbumi Tuhat kuolemaa sekunnissa.. == Diskografia == * 2007: Tuhat kuolemaa sekunnissa, Anima Arctica == Lähteet == == Aiheesta muualla == * Discogs: Tuhat kuolemaa sekunnissa Luokka:Suomalaiset folkyhtyeet
Outokummun keskustaajama

Outokummun keskustaajama on Outokummun kaupungin keskustaajama, joka sijaitsee Pohjois-Karjalan länsiosassa. Tilastokeskuksen taajama-aluerajauksen mukaan Outokummun keskustaajaman pinta-ala oli 10,92 neliökilometriä ja väkiluku 4 504 vuoden 2019 lopussa. Tilastollinen taajamarajaus voi poiketa virallisesta kunnanosien rajauksesta. Nimi Outokumpu on alkujaan tarkoittanut erikoisen muotoista paljasta mäkeä kaupunkitaajaman keskustassa. Asuinpaikkana Outokumpu oli ensin Kuusjärven kunnan Sysmän kylän kulmakunta. 1910-luvulta lähtien siitä kehittyi kuparikaivoksen ympäristön taajama. Kuusijärvi muutettiin vuoden 1968 alussa Outokummun kauppalaksi. Vuonna 1977 siitä tuli kaupunki. ==Lähteet== Luokka:Outokumpu Luokka:Pohjois-Karjalan maakunnan taajamat Luokka:Suomen kuntakeskukset
Leevi Antinaho

Leevi Antinaho (s. 27. elokuuta 2002) on suomalainen jalkapalloilija joka edustaa Kakkosessa pelaavia Ilves-Kissoja. == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt
Koloman Moser

Koloman Moser (30. maaliskuuta 1868 Wien – 19. lokakuuta 1918 Wien) oli itävaltalainen taiteilija, graafikko ja monipuolinen taideteollisuuden alalla toiminut suunnittelija. Hän vaikutti merkittävästi 1900-luvun alun graafiseen taiteeseen. Moser opiskeli Wienin taideakatemiassa ja Kunstgewerbeschulessa, jossa hän sittemmin opetti professorina vuodesta 1899 lähtien. Moser oli Wienin sesessionistien taiteilijaryhmän huomattavimpia jäseniä sekä yksi Wiener Werkstätten perustajista. Moser toimi myös yhtenä Itävallan johtavan taidelehden Ver Sacrumin kuvittajista. Moser vastasi lehden graafisesta ilmeestä yhdessä Gustav Klimtin ja Josef Hoffmannin kanssa. Moser vaikutti laajasti taideteollisuuden alalla. Hän suunnitteli muun muassa kirjankansia, postimerkkejä, vinjettejä ja kuvituksia lehtiin, lasimaalauksia, posliinitöitä ja keramiikkaa, lasitöitä, koruja sekä huonekaluja. Moser oli käyttötaiteiden ja taideteollisuuden edelläkävijä, joka pyrki kaikissa suunnittelutöissään yksinkertaisuuteen ja selkeyteen. Hän piti esikuvanaan Kreikan ja Rooman klassisen taiteen ja arkkitehtuurin puhtaita linjoja. == Kuvagalleria == Kuva:Kolo Moser - Plakat für „Frommes Kalender“ - 1899.jpeg|Juliste Frommes Kalender (1899) Kuva:Kolo Moser - Mädchenkopf - 1899.jpeg |Ver Sacrum -lehden kansikuva (1899) Kuva:Kolo Moser - Exlibris für Otto Zuckerkandl -1906.jpeg |Otto Zuckerkandlin Exlibris (1906) Kuva:Kolo Moser - Bühnenbildentwurf für „Das Phantom“1.jpeg|Lavastusluonnos näytelmään Das Phantom (1913) Kuva:Koloman Moser 005.jpg|Venus in der Grotte (1915) Kuva: Koloman Moser - Selbstporträt - 5569 - Belvedere.jpg|Omakuva (noin 1915) == Lähteet == Luokka:Itävaltalaiset taiteilijat Luokka:Vuonna 1868 syntyneet Luokka:Vuonna 1918 kuolleet
Mikko Kauppinen

Mikko Kauppinen (s. 19. joulukuuta 1982) on suomalainen stand up -koomikko ja valokuvaaja. Hän aloitti keikkailun vuonna 2013 ja voitti Suomen Stand Up Clubin Vuoden tulokas -kilpailun vuonna 2016. Hän on esiintynyt televisiossa Nelosen Stand Up! -ohjelman 3. ja 4. kaudella sekä MTV:n Komediaklubi-ohjelman 1. kaudella.Mikko Kauppinen: stand uppia täydeltä laidalta Yle Savo, Yle Areena 28.10.2016.www.koomikkokauppinen.com == Lähteet == Luokka:Suomalaiset stand up -koomikot Luokka:Vuonna 1982 syntyneet Luokka:Elävät henkilöt
MV Oriental Dragon

MV Oriental Dragon, alun perin nimeltään Sun Viking, oli yksi kolmesta alkuperäisestä risteilyaluksesta, jotka Royal Caribbean Cruises tilasi osana varhaista laivastoaan. Alus otettiin ensimmäisen kerran käyttöön vuonna 1972. Sisaralustensa Song of Norway ja Nordic Prince ohella luokka koostui ensimmäisestä tarkoitukseen rakennetusta aluksesta, joka oli tarkoitettu Karibian risteilyille. Sun Viking risteili Meksikon Rivieralla 7 päivän reitillä Los Angelesista ja Karibialla San Juan Puerto Ricosta 1990-luvun alussa. Sun Viking jäi eläkkeelle 1990-luvun lopulla Royal Caribbeanilta, mutta se on edelleen käytössä muiden risteily-yhtiöiden kanssa. == Aiheesta muualla == * https://archive.is/20120731093418/http://www.faktaomfartyg.nu/sun_viking_1972.htm Luokka:Risteilyalukset
Ver Sacrum (aikakauslehti)

Ver Sacrum oli Wienin sesessionistien virallinen lehti vuosina 1898–1903. Sen vallankumouksellinen graafinen suunnittelu, typografia ja kuvitukset toimivat esikuvana monille myöhemmille taidelehdille. Lehden ensimmäinen numero ilmestyi tammikuussa 1898. Kannessa oli Alfred Rollerin piirtämä kuva puusta, jonka juuret työntyvät ulos istutusastiastaan. Se oli vertauskuva siitä, että sesessionistit olivat vapautuneet Wienin Kunstlerhausin asettamista ahtaista rajoista. Lehdessä sesessionistit julistivat rohkaisevansa aikansa vapaampaa taidekäsitystä, joka ei tunne eroa ”suuren taiteen” ja ”intiimin taiteen” välillä, eikä myöskään eroa rikkaiden ja köyhien taiteen välillä. Irtiottoa symboloi myös lehden nimi Ver Sacrum, latinaksi ”Pyhä kevät”. Se viittasi nuorten irtautumiseen vanhemmistaan ja uuden yhteiskunnan perustamiseen. Kahden ensimmäisen vuoden ajan lehti ilmestyi kuukausittain, ja jokainen numero oli omistettu tietyn taiteilijan töille. Tämä taiteilija myös vastasi numeron kannen suunnittelusta. Esimerkiksi vuoden 1898 heinäkuun numero keskittyi tšekkiläisen jugendtaiteilija Alphonse Muchan tuotantoon. Ver Sacrumin graafisen ilmeen pääsuunnittelija oli Koloman Moser, joka suhtautui lehden ulkoasuun erittäin luovasti ja muutti sitä jatkuvasti pyrkien harmoniseen kokonaisuuteen tekstin ja kuvituksen välillä. Ainutlaatuista oli lehden neliömuoto, mikä oli tuolloin aivan uutta aikakauslehdissä. Tämä formaatti tarjosi suunnittelijoille uusia mahdollisuuksia käyttää useita tekstipalstoja, koristeellisia reunuksia ja negatiivista tilaa. Neliön ja ruudukon käytön sesessionistit omaksuivat skotlantilaisesta Arts and Crafts -liikkeestä, erityisesti Charles Rennie Mackintoshin töistä. Mackintoshista tuli myös sesessionistien jäsen. Ver Sacrum käsitteli kuvataiteen ja grafiikan lisäksi myös musiikkia, runoutta ja teatteria. Vuosien 1898 ja 1899 numeroissa julkaistiin Rainer Maria Rilken runoja, ja joulukuun 1901 numero oli omistettu kokonaan musiikille. Ver Sacrumin julkaisu lopetettiin joulukuussa 1903 todennäköisesti varojen puutteen vuoksi. Lehden laatu oli heikentynyt asteittain jo vuodesta 1900 lähtien, kun julkaisutahti oli kasvanut 24 numeroon vuodessa. == Lähteet == Luokka:Kulttuurilehdet Luokka:Jugend
Eero Piipari

Eero Matti Piipari (15. helmikuuta 1931 Helsinki – 30. marraskuuta 2012 Helsinki) oli suomalainen yritysjohtaja ja vuorineuvos.Biografia-sampo: Eero Piipari Viitattu 26.8.2021. Piiparin vanhemmat olivat rakennusmestari Matias Piipari ja kansakoulunopettaja Tekla Elisabeth Hyvämäki ja puoliso vuodesta 1957 voimistelunopettaja Helena Tellervo Järvinen. Ylioppilaaksi Piipari tuli 1950 ja valmistui lainopin kandidaatiksi 1957, varatuomarin arvon hän sai 1961. Piipari oli valmistuttuaan Maaseudun keskusrakennustoimisto -yhtiön lakimies ja siirtyi 1961 Rakennuskunta Hakan lakimieheksi. Hakassa hänet nimitettiin 1965 apulaisjohtajaksi ja 1968 johtajaksi. Hakan varatoimitusjohtaja Piiparista tuli 1975, toimitusjohtaja 1982 ja pääjohtaja ja hallituksen puheenjohtaja 1988. Vuorineuvoksen arvon Piipari sai 1986, eläkkeelle hän jäi siirtyi 1991.Muistot. Eero Piipari. Helsingin Sanomat, 14.12.2012. (Tilaajille) Viitattu 26.8.2021. ==Lähteet== Luokka:Suomalaiset juristit Luokka:Suomalaiset yritysjohtajat Luokka:Vuorineuvokset Luokka:Vuonna 1931 syntyneet Luokka:Vuonna 2012 kuolleet
Topias Listo

Topias Listo (s. 16. joulukuuta 2002) on suomalainen jalkapalloilija, joka edustaa Veikkausliigassa pelaavaa FC Hakaa. == Lähteet == == Aiheesta muualla == * Luokka:Vuonna 2002 syntyneet Luokka:Elävät henkilöt Luokka:Suomalaiset jalkapalloilijat
Savonkaita

Savonkaita on järvi Ruokolahden pohjoisosassa Etelä-Karjalassa. Sen pinta-ala on 1,8 neliökilometriä. Etäisyys Imatralta on 34 kilometriä pohjoiseen.Savonkaita Järviwikissä. Viitattu 24.8.2021. == Maantiede == Savonkaita on länsi–itäsuuntaisesti pitkänomainen, etäisyys järven länsirannalta itärannalle on 4,1 kilometriä. Järven soikeahkossa itäosassa syvyydet vaihtelevat jyrkästi. Syvin kohta, 17 metriä, sijaitsee järven koilliskolkassa. Itäosasta länteen Savonkaita kapenee, ja muistuttaa salmea. Järven keskiosassa on 10–15 metriä syvä alue, jonka länsipuolella on matalikko. Järven läntisimmässä osassa on 9–11 metriä syviä kohtia. Savonkaidassa sijaitsee kuusi pientä saarta. Järven rannoilla on haja-asutusta ja peltoaukea. Savonkaita laskee sen koillispuolisen Ihalanjärven kautta Suureen Jukajärveen (81,1 metriä mpy). Savonkaidan pohjoispuolella sijaitsee Riitjärvi (101,3 metriä mpy) ja luoteispuolella Peukalojärvi (104,6 metriä mpy). Savonkaidan vesitilavuus on 7 464 000 kuutiometriä. Savonkaita (04.127.1.057) kuuluu Lieviskänjärven valuma-alueeseen (04.127), joka on kolmannen jakovaiheen vesistö Vuoksen päävesistössä (04). Toinen jakovaihe on Pihlajaveden–Kokonselän alue (04.12) ja ensimmäinen Suur-Saimaan alue (04.1). Savonkaita on Suuren Jukajärven ja Ihalanjärven jälkeen laajin Lieviskänjärven alueen 73:sta vähintään hehtaarin laajuisesta vakavedestä. Sitä seuraavat Peukalojärvi, Riitjärvi, Pieni Jukajärvi ja Laihajärvi.Lieviskänjärven valuma- alue (04.127) Järviwikissä. Viitattu 24.8.2021. == Lähteet == Luokka:Ruokolahden järvet Luokka:Pihlajaveden–Kokonselän alue
Väinö Pekkala

Väinö Mikko Pekkala (9. maaliskuuta 1908 Rovaniemi – 15. elokuuta 2000 Helsinki) oli suomalainen insinööri, yritysjohtaja ja vuorineuvos.Biografia- sampo: Väinö Pekkala Viitattu 26.8.2021. Pekkalan vanhemmat olivat rakennusurakoitsija Matti Pekkala ja Maria Eveliina Lukkariniemi ja puolisot vuodesta 1936 Irja Kaarina Maria Sirén ja vuodesta 1985 Maria Sofia Suutari- Jääskö. Työväenliikkeen vaikuttaja, sisällissodassa teloitettu Leo Pekkala oli hänen veljensä. Väinö Pekkala valmistui ylioppilaaksi tulonsa jälkeen rakennusalan diplomi-insinööriksi 1931 ja toimi aluksi virkamiehenä valtion ja kuntien palveluksessa muun muassa Oulussa, Kouvolassa ja Kemissä, jossa hän rakennutti apulaiskaupunginjohtajana Ajoksen sataman. Sodassa hän oli pioneerikomppanian päällikkö ja -pataljoonan komentaja, Lapin sodan aikana Kemin evakuointipäällikkö ja kaupungin kunnostustöiden johtaja. Sotilasarvoltaan Pekkala oli insinöörimajuri. Pekkala perusti Kemissä 1945 Rakennustuote-nimisen yhtiön, josta tuli merkittävä keskisuuri, valtakunnallinen rakennusliike. Hänellä oli myös useita alansa luottamustoimia ja hän oli Kemin kaupunginvaltuuston ja -hallituksen jäsen. Yrityksensä johtamisesta Pekkala luopui 1982, mutta toimi sen hallituksen puheenjohtajana vuoteen 1995 asti. Pekkala sai vuorineuvoksen arvon 1978.Ihmiset. Kuolleet. Rakennusyrittäjä teki 60-vuotisen uran. Helsingin Sanomat, 29.8.2000. (Tilaajille) Viitattu 26.8.2021. ==Lähteet== Luokka:Suomalaiset insinöörit Luokka:Suomalaiset virkamiehet Luokka:Kemin kaupunginvaltuutetut Luokka:Suomalaiset yrittäjät Luokka:Suomalaiset yritysjohtajat Luokka:Vuorineuvokset Luokka:Vuonna 1908 syntyneet Luokka:Vuonna 2000 kuolleet
Aarne Mustakallio

Aarne Unto Mustakallio, vuoteen 1927 Schwartzberg (10. tammikuuta 1909 Helsinki – 26. kesäkuuta 1970 Lahti) oli suomalainen insinööri, yritysjohtaja ja vuorineuvos.Biografia-sampo: Aarne Mustakallio Viitattu 26.8.2021. Mustakallion vanhemmat olivat sittemmin Rautena tunnetun yrityksen toimitusjohtaja Henrik Schwartzberg ja Hanna Gummerus ja puoliso vuodesta 1945 Ulla Vuorimies. Mustakallio valmistui diplomi-insinööriksi 1932 ja toimi ensin Hankkijan palveluksessa, kunnes siirtyi isänsä yritykseen. Hänen veljensä Pauli Mustakallio tuli yhtiön teknilliseksi johtajaksi 1937, seuraavana vuonna Aarne Mustakalliosta tuli yhtiön toimitusjohtaja. Sotevan teknillisenä johtajana Mustakallio toimi 1945–1946. Vuonna 1959 Aarne Mustakalliosta tuli perheen omistamista eri yhtiöstä muodostetun Lahden Rautateollisuus -konsernin toimitusjohtaja, mitä tehtävää hän hoiti kuolemaansa asti. Hänen seuraajakseen tuli nuorempi veli Heikki Mustakallio. Vuorineuvoksen arvon Aarne Mustakallio sai 1969. Myös lääkäri, professori Eero Mustakallio oli Aarne Mustakallion veli. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuorineuvokset Luokka:Vuonna 1909 syntyneet Luokka:Vuonna 1970 kuolleet
Lohijärvi (Sulkava)

Lohijärvi on monimuotoinen ja paikoin syvä järvi Sulkavalla ja Savonlinnassa Etelä-Savossa. Sen pinta-ala on 6,6 neliökilometriä ja rantaviivan pituus yli 68 kilometriä. Etäisyys Savonlinnan keskustasta on 28 kilometriä etelään.Lohijärvi Järviwikissä. Viitattu 24.8.2021. == Maantiede == Lohijärvessä on kaksi päähaaraa. Järven luoteisrannalta katsoen pohjoinen haara suuntaa lähes suoraan itään, sen pituus on noin yhdeksän kilometriä. Eteläinen haara suuntaa kaakkoon, sen pituus on noin kuusi kilometriä. Haaroja erottaa kolmiomainen Lohiniemi. Pohjoisen haaran ensimmäinen osuus lännestä katsoen on nelisen kilometriä pitkä Nälkösalmi, josta itään sijaitsee Kalavesi, Kutuvesi, Virtasalmi, Likastenjärvi ja Likastenperä. Lohijärven syvin kohta sijaitsee Kalaveden keskiosassa. Eteläinen haara on pohjoista leveämpi, se laajenee kaakossa Juurikkaseläksi, jonka syvimmät kohdat ovat noin 30 metriä. Lohijärven kaakkoisin osa jakautuu kolmeen lahteen, joiden muodot ja syvyyssuhteet eroavat toisistaan. Lohijärvellä sijaitsee 35 saarta, joista 3 on alle aarin laajuisia ja 5 yli hehtaarin laajuisia. Eteläisen haaran pohjoisosassa on Uittosaari, jonka kautta on rakennettu järven ylittävä maantie. Eteläisen haaran eteläosassa on useiden saarten rykelmä. Pohjoisen haaran Kalavesi on syvyyssuhteiltaan heterogeeninen. Sen luoteisosassa sijaitsee parin hehtaarin laajuinen Kiiskisaari. Kalaveden itäiset saaret ovat osa luonnonsuojelualuetta. Lohijärven läntisimmän osan muodostaa Kaislanen, jonka länsiosassa sijaitsee järven luusua. Siitä alkaa Lohikoski, joka laskee Lohilahteen (75,8 metriä mpy). Lohijärven pohjoispuolella sijaitsee Suuri Siikajärvi (83,4 metriä mpy). Etelässä on Väärä-Kontunen (85,0 metriä mpy) ja Vankka (85,4 metriä mpy), jotka laskevat Niittysenjokea Lohijärven kaakkoisrannalle. Lohijärven rannat ovat pääosin metsämaata, luoteisilla rannoilla on peltoaukeita. Rannat ovat osin jyrkät, ja kymmenen metrin syvyyskäyrä kulkee rantaviivan tuntumassa. Osin rannat ovat alavaa suomaata, kuten järven itäisimmän osan Paloksenluhdan kohdalla. Lohijärven vesi on melko kirkasta ja vähäravinteista, vesitilavuus on 57 424 000 kuutiometriä. Lohijärvi (04.126.1.001) kuuluu Lohijärven valuma-alueeseen (04.126), joka on kolmannen jakovaiheen vesistö Vuoksen päävesistössä (04). Toinen jakovaihe on Pihlajaveden-Kokonselän alue (04.12) ja ensimmäinen Suur-Saimaan alue (04.1). Lohijärvi on laajin Lohijärven alueen 93:sta vähintään hehtaarin laajuisesta vakavedestä. Sitä seuraavat Honkanen, Suuri Siikajärvi, Ihalan Kontunen ja Vihtarinjärvi.Lohijärven valuma-alue (04.126) Järviwikissä. Viitattu 24.8.2021. == Lähteet == Luokka:Savonlinnan järvet Luokka:Sulkavan järvet Luokka:Pihlajaveden–Kokonselän alue
Zaira Wasim

Zaira Wasim (s. 23. lokakuuta 2000 Srinagar, Jammu ja Kashmir, Intia) on intialainen entinen näyttelijä, joka työskenteli hindinkielisissä elokuvissa. Muiden tunnustusten, kuten Filmfare Awards -palkinnon ja National Film Awards -palkinnon ohella hän sai Pradhan Mantri Rashtriya Bal Puraskar -lapsipalkinnon poikkeuksellisesta saavutuksesta Intian presidentiltä Ram Nath Kovindilta New Delhissä vuonna 2017 järjestetyssä seremoniassa. Wasim teki elokuvadebyyttinsä nuoren painijan Geeta Phogatin roolissa elämäkerrallisessa urheiludraamassa Dangal (2016), josta tuli eniten tuottanut intialainen elokuva ja joka tuotti maailmanlaajuisesti yli 20 miljardia rupiaa. Sitten hän näytteli laulajaa musiikkidraamassa Secret Superstar (2017), josta tuli eniten tuottanut intialainen elokuva naispäähenkilön kanssa. Molempien tuottajana oli Aamir Khan Productions ja ne toivat hänelle lukuisia tunnustuksia, kuten parhaan naissivuosan National Film Awards -palkinnon ensimmäisestä ja parhaan naisnäyttelijän Filmfare Awards -kriitikkopalkinnon jälkimmäisestä. Hänen viimeinen elokuvansa oli elämäkerrallinen draamakomedia The Sky Is Pink (2019), josta hän sai parhaan naissivuosan Filmfare Awards -ehdokkuuden, vaikka kaupallisesti se menestyi heikosti. Muslimitaustainen Wasim ilmoitti 30. kesäkuuta 2019 lopettavansa näyttelijän uransa, koska se on ristiriidassa hänen uskonnollisten vakaumustensa kanssa. Marraskuussa 2020 Wasim pyysi faneja poistamaan hänen kuvansa sosiaalisesta mediasta, kun hän yritti aloittaa uuden luvun elämässään. == Filmografia == Vuosi Elokuva Rooli 2016 Dangal Geeta Phogat 2017 Secret Superstar Insia Malik 2019 The Sky Is Pink Aisha Chaudhary == Lähteet == == Aiheesta muualla == * Luokka:Intialaiset näyttelijät Luokka:Lapsinäyttelijät Luokka:Vuonna 2000 syntyneet Luokka:Elävät henkilöt
Aatu Hakala

Aatu Hakala (s. 28. heinäkuuta 2000 Vantaa) on suomalainen jalkapalloilija, joka edustaa Veikkausliigassa pelaavaa Kuopion Palloseuraa. Hakala on pelannut kaikkiaan 62 Veikkausliigaottelua. Hakala oli voittamassa KuPS:ssa kaudella 2024 Suomen mestaruutta, vaikka tosin Johannes Kreidl toimi ykkösmaalivahtina. == Lähteet == == Aiheesta muualla == * Luokka:Vuonna 2000 syntyneet Luokka:Elävät henkilöt Luokka:Suomalaiset jalkapallomaalivahdit Luokka:Jalkapallon Suomen mestarit
Heikki Hämäläinen (kauppaneuvos)

Heikki ”Heke” Tapani Hämäläinen (5. huhtikuuta 1966 Juva – 7. elokuuta 2021 Mikkeli) oli Osuuskauppa Suur-Savon toimitusjohtaja (2007–2021) ja Suomen Hiihtoliiton liittovaltuuston puheenjohtaja (2014–2021). Hän sai kauppaneuvoksen arvonimen vuonna 2018. SOK:n hallituksen jäsenenä hän oli 2014–2018. Suomen Hiihtoliitto myönsi lokakuussa 2021 Hämäläiselle postuumisti Hannu Koskivuori -mitalin. == Työura == Hämäläinen valmistui kauppatieteiden maisteriksi vuonna 1990 Jyväskylän yliopistosta kiitettävin tiedoin. Hän suoritti S-Ryhmän kaupallisen kenttäkoulutuksen Osuuskauppa Suur-Savon Mäntyharjun ja Pieksämäen toimipisteissä 1990–1991. Ensimmäinen tehtävä hänellä oli Joroisten S-Marketin päällikkönä 1991–1992, minkä jälkeen hän aloitti elokuussa 1992 nuorimpana Prisman johtajana uudessa Savonlinnan Prismassa. Hänen vastuulleen tuli toukokuussa 1994 myös Mikkelin Prisma 30.6.2000 asti. Etelä-Karjalan Osuuskaupan kaupallisena johtajana hän oli 2000–2002. Aloittaessaan Pohjois-Karjalan Osuuskaupan toimitusjohtajana elokuussa 2002 hän oli nuorin alueosuuskaupanjohtaja. Heinäkuussa 2007 hän siirtyi Osuuskauppa Suur-Savon toimitusjohtajaksi, jossa toimessa hän oli kuolemaansa asti. == Harrastukset == Hämäläinen oli innokas hiihtäjä ja osallistui myös kilpailuihin koko ikänsä. Nuoruusvuosiltaan hänellä on kaksi SM-mitalia. Hän oli maastohiihdon kansallisen tason hiihtajä saaden lukuisia mitaleja vielä ikämiessarjoissa. Hän harrasti liikuntaa monipuolisesti. Sulkavan Soutuihin hän osallistui 27 kertaa, kirkkovenesarjoissa hänellä on 14 SM-mitalia. Pyöräily oli myös hänen suosikkilajejaan. Mikkelissä järjestettävään Luonteri Pyöräilyyn hän osallistui sen alusta lähtien ollen useana vuotena nopein 40 kilometrin reitillä. ==Lähteet== == Aiheesta muualla == *Heikki Hämäläisen muistokirjoitus Helsingin Sanomissa *Iltalehden uutinen 19.4.2020 Luokka:Suomalaiset liikemiehet Luokka:Vuonna 1966 syntyneet Luokka:Vuonna 2021 kuolleet
SB-Girls

SB-Girls oli vuosina 1992–2019 toiminut lahtelainen naisten ja tyttöjen koripalloseura. Seuran edustusjoukkue pelasi naisten koripallon SM-sarjassa vuosina 1997–2000 ja saavutti kaudella 1997–1998 SM-pronssia. Vuonna 1997 SB- Girls voitti A-tyttöjen Suomen mestaruuden. SB-Girlsin toiminta omalla nimellään päättyi vuonna 2019, jolloin seura yhdistyi Lahti Basketball Junioreiden kanssa. == Lähteet == Luokka:Suomalaiset koripalloseurat Luokka:Lahtelaiset urheiluseurat
Bergenin piirikunta

Bergenin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 955 732 vuonna 2020. Piirikunnan hallintokeskus on Hackensackin kaupunki. Piirikunta perustettiin vuonna 1683. == Lähteet == == Aiheesta muualla == Luokka:New Jerseyn piirikunnat
Etyyliakrylaatti

Etyyliakrylaatti (C5H8O2) on tyydyttymättömiin estereihin kuuluva orgaaninen yhdiste. Yhdistettä voidaan käyttää polymeerien ja muiden orgaanisten yhdisteiden valmistukseen. ==Ominaisuudet== Huoneenlämpötilassa etyyliakrylaatti on väritöntä ja pistävänhajuista nestettä. Se liukenee hieman veteen ja hyvin orgaanisiin liuottimiin kuten etanoliin ja dietyylieetteriin. Yhdiste myös muodostaa atseotrooppisia seoksia veden ja useiden orgaanisten liuottimien kanssa. Etyyliakrylaatti on hyvin reaktiivista ja esimerkiksi polymeroituu itsestään, ellei joukkoon lisätä inhibiittoria, kuten p-metoksifenolia. Muita reaktioita ovat muun muassa Michael-additio ja sykloadditiot. Yhdiste ärsyttää ihoa, silmiä ja hengitysteitä. Etyyliakrylaatti saattaa olla karsinogeenistä.Martin Hulce: Ethyl Acrylate, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 26.8.2021. Viitattu 26.8.2021 ==Valmistus ja käyttö== Etyyliakrylaatin valmistukseen on useita tapoja. Sitä voidaan tuottaa happokatalysoidulla akryylihapon ja etanolin esteröintireaktiolla, nikkelikarbonyylin katalysoimalla eteenin, etanolin ja hiilimonoksidin reaktiolla tai akryylinitriilistä.William Bauer Jr.: Acrylic Acid and Derivatives, Kirk-Othmer Encyclopedia of Chemical Technology, John Wiley & Sons, New York, 2003.Takashi Ohara, Takahisa Sato, Noboru Shimizu, Günter Prescher,Helmut Schwind, Otto Weiberg, Klaus Marten, Helmut Greim, Timothy D. Shaffer & Partha Nandi: Acrylic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2020 Etyyliakrylaattia käytetään erityisesti valmistettaessa muun muassa maaleissa ja pinnoitteissa käytettyjä polyakrylaatteja, joissa se on joko ainoa monomeeri tai komonomeeri muiden akrylaattien kanssa. Yhdisteestä valmistetaan myös lääkkeitä. ==Lähteet== Luokka:Esterit
Passaicin piirikunta

Passaicin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 524 118 vuonna 2020. Piirikunnan hallintokeskus on Patersonin kaupunki. Piirikunta perustettiin 7. helmikuuta 1837. == Lähteet == == Aiheesta muualla == Luokka:New Jerseyn piirikunnat
Spencer (elokuva)

Spencer on vuonna 2021 ensi-iltansa saanut elämäkerrallinen draamaelokuva, jonka on ohjannut Pablo Larraín. Sen väljästi todellisuuteen perustuvat tapahtumat keskittyvät joulunaikaan 1991 Sandringhamin kartanossa, jolloin prinsessa Diana päättää irtautua viilenneestä avioliitostaan Walesin prinssi Charlesin kanssa. Dianaa esittää Kristen Stewart, Charlesia Jack Farthing ja muissa pääosissa näyttelevät Sean Harris, Sally Hawkins ja Timothy Spall. Elokuva sai ensi-iltansa 3. syyskuuta 2021 Venetsian elokuvajuhlilla, jossa se kilpaili Kultaisesta leijonasta. Elokuvan musiikin on säveltänyt Jonny Greenwood. ==Arvosteluja== Helsingin Sanomat Leena Virtanen Hufvudstadsbladet Sara Ehnholm Hielm == Lähteet == == Aiheesta muualla == * elokuvan sivusto * Luokka:Vuoden 2021 brittiläiset elokuvat Luokka:Elämäkertaelokuvat Luokka:Brittiläiset draamaelokuvat
Ken Follett’s The Pillars of the Earth

Ken Follett’s The Pillars of the Earth on Daedalic Entertainmentin kehittämä ja julkaisema seikkailupeli. Peli on julkaistu vuonna PlayStation 4:lle, Windowsille ja Xbox Onelle ja sen jälkeen useille muille alustoille. Peli perustuu Ken Follettin romaaniin Taivaan pilarit.https://www.daedalic.com/pillars-of-the-earth Peli on jaettu kolmeen eri osaan (Book 1, 2 ja 3). Peli sijoittuu 12. vuosisadan Englantiin ja kertoo Kingsbridgen kylän tarinan. == Lähteet == == Aiheesta muualla == * Luokka:Vuoden 2017 videopelit Luokka:PlayStation 4 -pelit Luokka:Windows-pelit Luokka:Xbox One -pelit
Kung Fu Panda (elokuvasarja)

Kung Fu Panda on animaatioelokuvasarja, joita tuottaa DreamWorks Animation. Elokuvasarja koostuu neljästä elokuvasta, viidestä lyhyt elokuvasta, kahdesta televisiosarjasta ja viidestä videopelistä. == Elokuvat == * Kung Fu Panda (2008) * Kung Fu Panda 2 (2011) * Kung Fu Panda 3 (2016) * Kung Fu Panda 4 (2024) == Televisiosarjat == * Kung Fu Panda: Taianomaiset tarut (2011–2014; 2016) * Kung Fu Panda: Kohtalon tassut (2018–2019) * Kung Fu Panda: Lohikäärmeritari (2022–2023) == Lyhytelokuvat == * Kung Fu Panda: Secrets of the furious five (2008) * Kung Fu Panda: Talvijuhla () (2010) * Kung Fu Panda: Mestarien salaisuudet () (2011) * Kung Fu Panda: Käärön salaisuudet () (2016) * () (2016) == Videopelit == * Kung Fu Panda (2008) * Kung Fu Panda: Legendary Warriors (2008) * Kung Fu Panda World (2010) * Kung Fu Panda 2 (2011) * Kung Fu Panda: Showdown of Legendary Legends (2015) * Brawlhalla (Po, Tiikeritär ja Tai Lung ovat pelattavina hahmoina) * Mobile Legends: Bang Bang (Po Akain asuna, Lordi Shen Lingin asuna ja Kai Thamuzin asuna) * Dreamworks All-Star Kart Racing (Po, Tiikeritär, Shifu ja Oogway pelattavina hahmoina) == Lähteet == *
Luettelo New Jerseyn piirikunnista

Tämä on luettelo New Jerseyn osavaltion piirikunnista. New Jerseyssä on 21 piirikuntaa. Piirikunta Hallintokeskus Perustettu Väkiluku (2020) Atlanticin piirikunta Mays Landing 1837 274 534 Bergenin piirikunta Hackensack 1683 955 732 Burlingtonin piirikunta Mount Holly 1694 461 860 Camdenin piirikunta Camden 1844 523 885 Cape Mayn piirikunta Cape May Court House 1692 95 263 Cumberlandin piirikunta Bridgeton 1748 154 172 Essexin piirikunta Newark 1683 863 728 Gloucesterin piirikunta Woodbury 1686 302 294 Hudsonin piirikunta Jersey City 1840 724 854 Hunterdonin piirikunta Flemington 1714 128 947 Mercerin piirikunta Trenton 1838 387 340 Middlesexin piirikunta New Brunswick 1683 863 162 Monmouthin piirikunta Freehold Borough 1683 643 615 Morrisin piirikunta Morristown 1739 509 285 Oceanin piirikunta Toms River 1850 637 229 Passaicin piirikunta Paterson 1837 524 118 Salemin piirikunta Salem 1694 64 837 Somersetin piirikunta Somerville 1688 345 361 Sussexin piirikunta Newton 1753 144 221 Unionin piirikunta Elizabeth 1857 575 345 Warrenin piirikunta Belvidere 1824 109 632 == Lähteet== == Aiheesta muualla == * New Jersey
Kookospallo

Kookospallo eli suklaapallo (, aiemmin myös negerboll, ) on Ruotsista ja Tanskasta lähtöisin oleva leivos, suklaanmakuinen kookoshiutaleissa pyöritelty pallo. Kookospallot valmistetaan sekoittamalla kaurahiutaleita, kaakaojauhetta, kookoshiutaleita, sokeria ja vaniljasokeria huoneenlämpöiseen voihin tai margariiniin. Nesteenä voidaan käyttää tilkka kylmää kahvia. Taikina muovaillaan palloiksi, jotka pyöritellään kookoshiutaleissa (tai raesokerissa tai nonparelleissa). Leivoksia ei paisteta vaan jäähdytetään ja säilytetään jääkaapissa tai pakastimessa. Ruotsissa vietetään tälle leivokselle omistettua teemapäivää () vuosittain 11. toukokuuta. ==Katso myös== *Punssirulla ==Lähteet== Luokka:Leivokset Luokka:Ruotsalainen keittiö
Po (Kung Fu Panda)

Mestari Ping Xiao Po (Kutsutaan Poksi; Syntymänimi pikku Lotus) on kuvitteellinen antropomorfinen isopanda. Hän on päähenkilö Kung Fu Panda -elokuvasarjassa. Posta tulee Lohikäärmesoturi ensimmäisessä elokuvassa. Häntä kutsutaan toisessa elokuvassa Mustavalkoiseksi soturiksi. == Kuvitteellinen historia == Po syntyi isopandojen kylässä. Vähän sen jälkeen ennustaja ennusti toisen elokuvan pääviholliselle Lordi Shenille, että Mustavalkoinen soturi tulisi tappamaan hänet, mikäli Shen jatkaisi elämäänsä samanlailla. Shen tajusi ennustajan puhuneen jostain isopandasta ja lähetti susi armeijansa tappamaan heidät kaikki. Pon isä Li Shan käski vaimonsa paeta heidän lapsensa kanssa, kun hän itse pidättelisi susia. Pon äiti piilotti lapsensa retikkakoriin, joka myöhemmin lähetettiin herra Pingille, Pon tulevalle adoptioisälle. Sudet ja Shen ilmeisesti saivat Pon äidin kiinni ja tappoivat hänet. Pon isä selvisi ja pakeni monen pandan kanssa salaiseen paikkaan luoden sinne uuden kylän. Ensimmäisessä elokuvassa Mestari Oogway huomaa Pon olevan Lohikäärmesoturi ja jättää Shifun opettamaan häntä, kun hän itse lähti henkimaailmaan. Vaikean alun jälkeen Po oppii Kungfun ja voittaa Vuxin sormiotteen avulla Tai Lungin, jolle Shifu ja Hurja viisikko oli aikaisemmin hävinnyt. Voitettuaan Tai Lungin Posta tuli mestari. Toisessa elokuvassa Po kohtaa menneisyytensä, mitä yrittää välttää, mutta Lordi Shenin perheen ennustajan avulla kohtaa sen ja saa sisäisen rauhan, josta Shifu on katkera, koska hän sai itse vasta sen. Pon selviää olevan aiemmin mainittu Mustavalkoinen soturi. Lordi Shen kuolee hänen ja Pon taistelussa aiheutuneeseen vahinkoonsa. Kolmannessa elokuvassa Po tapaa biologisen isänsä Li Shanin ja muut pandat. Po oppii myöskin chin. Kun Po kohtaa päävihollisen Kain hän ei vielä osaa chitä eikä sen takia pärjää hänelle. Pon armeija pärjää Kain armeijalle, mutta Pon suunnitelma Kain voittamiseksi menee mönkään, kun ensimmäisessä elokuvassakin pääviholliseen Tai Lungiin käytetty Vuxin sormiote ei toimikkaan Kaihin. Sormiote toimii vain kuolevaiseen, jota Kai ei ole. Po kuitenkin keksii tehdä sen itseensä ja vie Kain näin henkimaailmaan. Po saa Tiikerittären ja pandojen avulla Chistä voimaa ja tuhoaa Kain. Oogwayn paljastettua, että Po voi vielä palata henkimaailmaan, Po palaa sinne, ja näin hänestä tulee elävä kuollut. == Lähteet == Luokka:Animaatiohahmot Luokka:Kuvitteelliset karhut Luokka:Elokuvahahmot Luokka:Kuvitteelliset kamppailulajien harrastajat Luokka:Kung Fu Panda Luokka:Kuvitteelliset elävät kuolleet
Break the Silence

Break The Silence on saksalaisen a cappella -metalliyhtye Van Canton neljäs studioalbumi, joka julkaistiin 23. syyskuuta 2011. == Kappaleet == # # # # # # # # # # == Arvostelut == * Imperiumi: 5½ /10Van Canto Break the Silence Viitattu 26.8.2021. == Lähteet == == Aiheesta muualla == * * Luokka:Van Canton albumit Luokka:Vuoden 2011 albumit
Gotlanninkastikka

Gotlanninkastikka (Calamagrostis varia) on heinäkasvien (Poaceae) heimoon, kastikoiden (Calamagrostis) sukuun kuuluva kasvilaji. Gotlanninkastikka muistuttaa metsäkastikkaa (Calamagrostis aruncinacea), mutta eroaa siitä muun muassa mättäiden tiiviyden sekä vihneiden ulkonäön myötä. Gotlanninkastikka on monivuotinen ja kasvutavaltaan löyhästi mätästävä heinälaji, jolla on lyhyt juurakko. Gotlanninkastikan varsissa on yleensä kolme nivelväliä ja varret voivat kasvaa noin metrin korkuisiksi. Lehdet ovat harmaanvihreitä, noin 5 mm leveitä sekä kaljuja tai lehtituppien luota hieman karvaisia. Kieleke on noin 3 mm pitkä. Gotlanninkastikan kukintona on noin 10 cm pitkä röyhy. Röyhy on harmaa tai vihertävä sekä melko tiivis. Ulkohelpeissä on melko lyhyt ja kaareva vihne, joka ei kuitenkaan ole ulospäin siirottava. Heteiden ponnet ovat lyhyitä ja violetteja. Gotlanninkastikka kukkii heinäkuussa. Gotlanninkastikkaa tavataan lähinnä Keski-Euroopassa. Suomea lähimmät esiintymät ovat Ruotsissa Gotlannin saarella, missä laji on yleinen mäntymetsissä, tienpientareilla sekä kalliomaastoissa. == Lähteet == == Aiheesta muualla == * Laji.fi: Calamagrostis varia Luokka:Kastikat
Balcha Safo

Balcha Safo (1863–1936, joskus myös Abba Nefso) oli etiopialainen sotilaskomentaja. Nuorena hän otti osaa ensimmäiseen Italian–Etiopian sotaan kunnostautuen Adowan taistelussa. Myöhemmin hän teki uraa kuvernöörinä tullen lopulta syrjäytetyksi hänen jouduttuaan riitoihin Tafari Makonnenin eli myöhemmän keisari Haile Selassien kanssa. Vuonna 1935 hän osallistui vielä toiseen Italian–Etiopian sotaan kuollen taisteluissa seuraavana vuonna. ==Elämäkerta== Balcha Safo syntyi vuonna 1863. Nimen Balcha Safo hän sai isänsä Safon mukaan. Hänestä käytettiin etiopialaisittain usein myös niin sanottua hevosen nimeä Abba Nefso. Hevosen nimi oli kirjamellisesti henkilön hevosen nimi, jota eri etiopialaiset merkkihenkilöt tapasivat käyttää. Nuorena Balcha sai ensin uskonnollisen koulutuksen. Balcha haavoittui ja jäi hyvin nuorena sotavangiksi eräällä keisari Menelik II:n sotaretkellä. Samalla hänet oli myös kastroitu. Makonnen Wolde Mikael suostutteli keisarin kuitenkin ottamaan pojan suojatikseen. Myöhemmin Bacha saikin koulutuksen keisarillisessa hovissa. Hän kapusi myös urallaan nousten hovin rahastonhoitajaksi. Balcha sai erityistä mainetta Italiaa vastaan ensimmäisen Italian–Etiopian sodan aikana käydyssä Adowan taistelussa vuonna 1899. Hänen sanottiin rientäneen kuolleen tykin ampujan tilalle käyttäen tykkiä tehokkaasti italialaisia vastaan. Sodan jälkeen hän sai kenraalia vastaavan arvon dajazmach ja aloitti uran hallinnon tehtävissä. Balcha toimi Sidamon kuvernöörinä vuosina 1898–1908 ja 1917–1928, sekä Hararin kuvernöörinä vuosina 1910–1914. Hänen maineensa kuvernöörinä oli kuitenkin ristiriitainen. Balcha ei maksanut veroja Etiopian keskushallinnolle, minkä lisäksi hänen sanottiin riistävän talonpoikia. Balcha myös vastusti orjuuden lakkauttamista. Toisaalta hänen sanottiin tehostaneen aluehallintoa, minkä lisäksi talous kehittyi pitkälti intialaisten kauppaiden kanssa tehdyn yhteistyön ansiosta. Kuvernöörin toimien ohella Balcha sekaantui Etiopian hovin sisäisiin ristiriitoihin. Vuonna 1916 hän oli mukana kukistamassa kruunua tavoitellutta Lij Iyasu Mikaelia, jonka joukot kärsivät tappion lähellä Hararia. Balcha ajautui myös riitoihin Tafari Makonnenin eli myöhemmän keisari Haile Selassien kanssa. Riidat johtivat Balchan syrjäyttämiseen vuonna 1928. Hän vetäytyi samana vuonna luostariin liittyen kuitenkin Etiopian asevoimiin toisen Italian–Etiopian sodan puhjetessa vuonna 1935. Balcha kuoli taisteluissa italialaisia vastaan vuonna 1936. ==Lähteet== Luokka:Etiopialaiset kenraalit Luokka:Vuonna 1863 syntyneet Luokka:Vuonna 1936 kuolleet
Punssirulla

thumb|Punssirullia Punssirulla () on Ruotsissa suosittu leivos, vihreällä marsipaanilla ja suklaalla päällystetty pitkulainen käärö. Sen täytteenä on kakun- ja keksinmuruista, kaurahiutaleista, kookoshiutaleista, kaakaojauheesta tai suklaasta, sokerista ja leivontarasvasta sekoitettu massa, joka maustetaan arrakkiviinalla tai punssiliköörillä. Punssirullat kuuluvat kookospallojen rinnalla ruotsalaisten kahviloiden ja konditorioiden tavallisimpiin tuotteisiin. Suuri valmistaja on Delicato, mutta punssirullia valmistetaan liki jokaisessa ruotsalaiskonditoriassa. Ne kuuluvat myös Ikean ravintoloiden valikoimiin ympäri maailmaa. Punssirulla lienee saanut alkunsa tarpeesta käyttää hyödyksi konditoriatuotteiden teossa syntyvät paistetun kakkutaikinan ylijäämäpalat ja pikkuleipien muruset, joita tarinan mukaan saatettiin jopa lakaista lattialta talteen. Muuten punssirullan alkuperä on tuntematon: Tanskassa tunnetaan samantapainen marsipaanirulla træstamme eli ”puunrunko” ja Alankomaissa mergpijpje eli ”ydinluu”. Ruotsissa punssirullaa kutsutaan usein nimellä dammsugare eli ”pölynimuri”, koska se muistuttaa ulkonäöltään 1920-luvulta asti valmistettua suosittua imurimallia. Muita nimityksiä ovat ”lankarulla” ja ”filmirulla”. Ruotsissa vietetään punssirullalle omistettua teemapäivää vuosittain 7. maaliskuuta. ==Lähteet== ==Aiheesta muualla== *Punssirullien valmistusohje, Kodin Kuvalehti. Luokka:Leivokset Luokka:Ruotsalainen keittiö
Sermons of the Sinner

Sermons Of The Sinner on KK’s Priestin debyyttialbumi, joka julkaistiin 1. lokakuuta 2021. Albumilta on julkaistu singlenä kappaleet "Raise Your Fists", "Sermons Of The Sinner", "Hellfire Thunderbolt" sekä "Brothers Of The Road". == Kappaleet == # # # # # # # # # # == Kokoonpano == * Tim Owens – laulu * K. K. Downing – kitara * A.J. Mills – kitara * Tony Newton – basso * Sean Elg – rummut == Arvostelut == * Imperiumi: 6+/10 * Inferno: KK Downingin sävelkynä viiltää syvältä ja tutun tehokkaasti – arviossa KK’s Priest Viitattu 2.12.2021. * Soundi: Levyarvio: Päähänpotkittujen kovatasoiset kokoontumisajot – KK Downingin uusi yhtye vie perinteisemmän ja orgaanisemman nyrkinheilutuksen pariin Viitattu 20.11.2021. == Lähteet == == Aiheesta muualla == * * Luokka:Vuoden 2021 esikoisalbumit
Sancristobalinpäästäinen

Sancristobalinpäästäinen (Sorex stizodon) on Meksikossa elävä harvinainen päästäislaji. Laji on luokiteltu äärimmäisen uhanalaiseksi. Sitä on tavattu vain yhdestä paikasta Chiapasin osavaltiosta, kosteasta vuoristometsästä. Elinympäristön tuhoaminen on suurin uhka lajin säilymiselle. == Lähteet == Luokka:Päästäiset